Ο **Πωλ-Ελί Ρανσόν** (γαλλικά: Paul-Élie Ranson), 1864, Λιμόζ - 1909, Παρίσι) ήταν Γάλλος ζωγράφος και χαράκτης, ιδρυτικό μέλος της μετα-ιμπρεσιονιστικής ομάδας αβάν-γκαρντ ζωγράφων Ναμπί.

Βιογραφικά στοιχεία
-------------------

Ο Πωλ Ρανσόν γεννήθηκε στις 29 Μαρτίου 1864 στη Λιμόζ. Η μητέρα του πέθανε στη γέννα, έτσι μεγάλωσε με τον παππού και τη γιαγιά του και τον πατέρα του, Λουί Καζιμίρ Ρανσόν, πολιτικό που υπηρέτησε δύο θητείες ως Δήμαρχος της Λιμόζ. Έλαβε τα πρώτα του μαθήματα σχεδίου από τον παππού του και γράφτηκε στη Σχολή Καλών Τεχνών της Λιμόζ το 1877.

Το 1884, παντρεύτηκε την πρώτη του ξαδέρφη, Μαρί-Φρανς Ρουσώ και, για ένα διάστημα, σπούδασε στη Σχολή Διακοσμητικών Τεχνών στο Παρίσι, την οποία εγκατέλειψε και γράφτηκε στην ακαδημία Ζυλιάν, όπου σπούδασε με δάσκαλο τον Τονί Ρομπέρ-Φλερί από το 1886 έως το 1891. Το 1888, έγινε ένα από τα πέντε ιδρυτικά μέλη των Ναμπί, μιας ομάδας που έπαιξε σημαντικό ρόλο στη μετάβαση από τον ιμπρεσιονισμό στα διάφορα ρεύματα της μοντέρνας τέχνης. Οι συνιδρυτές ήταν οι Πωλ Σερυζιέ, Ανρί-Γκαμπριέλ Ιμπέλς, Πιέρ Μπονάρ και Μωρίς Ντενί.

Το 1891, συμμετείχε στις συμβολιστικές παραστάσεις στο Θέατρο Τέχνης, όπου ο ποιητής Πωλ Φορ οργάνωνε παραστάσεις προς τιμήν του ποιητή Πωλ Βερλαίν και του Πωλ Γκωγκέν. Το 1892, σκηνοθέτησε μια παράσταση του *Βασιλιά Υμπύ* του Αλφρέ Ζαρρύ. 

Συμμετείχε επίσης σε ομαδικές εκθέσεις των Ναμπί από το 1891 έως το 1895, καθώς και στο *Σαλόν των Ανεξάρτητων* και σε εκθέσεις στις Βρυξέλλες μετά το 1894. Την ίδια χρονιά, άνοιξε ένα κουκλοθέατρο, θέμα που τον ενδιέφερε πάντα, με κούκλες των Ζωρζ Λακόμπ και Μωρίς Ντενί. 

*Τοπίο Ναμπί*, 1890
Ο Ρανσόν ανέπτυξε έντονο ενδιαφέρον του για τη Θεοσοφία, τη μαγεία και τον αποκρυφισμό. Είχε πολυάριθμες δραστηριότητες, επικεντρώθηκε με μεγάλο ενθουσιασμό στα διακοσμητικά έργα, έκανε σκίτσα για χαλιά και ταπετσαρίες, πίνακες και κεραμικά, βιτρό, πίνακες για τη διακόσμηση ιδιωτικών μεγάρων. Τεράστια επιρροή στο έργο του άσκησε η ιαπωνική χαρακτική. Τα αντικείμενα στους πίνακές του ήταν συχνά συμβολικά, με θρησκευτικά και εξωτικά θέματα και εξαίσια φυτικά μοτίβα στα διακοσμητικά του έργα που πλησιάζουν την τεχνοτροπία της Αρ Νουβώ.

Μετά το 1899, η υγεία του άρχισε να επιδεινώθηκε και οι πίνακές του άλλαξαν και επικεντρώθηκε στη μυθολογία, τη μαγεία και τα αντικληρικά θέματα. Το 1908, βλέποντάς τον να αντιμετωπίζει σοβαρά φυσικά και οικονομικά προβλήματα, οι φίλοι του δημιούργησαν την Ακαδημία Ρανσόν και του ανέθεσαν τη διαχείρισή της. Η σύζυγός του την ανέλαβε μετά τον θάνατό του και διατηρήθηκε, με διάφορες μορφές, μέχρι το 1955.

Ο Πωλ Ρανσόν πέθανε από τυφοειδή πυρετό στις 20 Φεβρουαρίου 1909 στο Παρίσι και ενταφιάστηκε στη Λιμόζ.

Επιλογή έργων
-------------

* Μάγισσες γύρω από τη φωτιά, 1891*Μάγισσες γύρω από τη φωτιά*, 1891
* Η μάγισσα με τη μαύρη γάτα, 1893*Η μάγισσα με τη μαύρη γάτα*, 1893
* Χριστός και Βούδας, περ. 1890*Χριστός και Βούδας*, περ. 1890
* Το μπλε δωμάτιο, 1900*Το μπλε δωμάτιο*, 1900
* Μηλιά με κόκκινα φρούτα, 1902*Μηλιά με κόκκινα φρούτα,* 1902
* Τρεις οξιές, 1905*Τρεις οξιές*, 1905
* Λουόμενη, περ. 1898*Λουόμενη*, περ. 1898
* Το μπάνιο, περ. 1906*Το μπάνιο*, περ. 1906
* Χωρίς τίτλοΧωρίς τίτλο
* Χωρίς τίτλοΧωρίς τίτλο
* Χωρίς τίτλοΧωρίς τίτλο
* Χωρίς τίτλοΧωρίς τίτλο

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πωλ Ρανσόν** |

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 3  Μαΐου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb131835951. Ανακτήθηκε στις 10  Οκτωβρίου 2015.
3. ↑  (Αγγλικά) *SNAC*. w6db9xvs. Ανακτήθηκε στις 9  Οκτωβρίου 2017.
4. 1 2 3 4  *The Fine Art Archive*. cs.isabart.org/person/59575. Ανακτήθηκε στις 1  Απριλίου 2021.
5. ↑  «Paul Élie Ranson». (Ολλανδικά) *RKDartists*. 65606.
6. ↑  (Αγγλικά) *Museum of Modern Art online collection*. 4814. Ανακτήθηκε στις 4  Δεκεμβρίου 2019.
7. 1 2  (Ολλανδικά) *RKDartists*. 65606. Ανακτήθηκε στις 18  Νοεμβρίου 2021.
8. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb131835951. Ανακτήθηκε στις 10  Οκτωβρίου 2015.
9. ↑  (Αγγλικά) *Union List of Artist Names*. 2  Μαρτίου 2019. 500029480. Ανακτήθηκε στις 14  Μαΐου 2019.
10. ↑  152675. Ανακτήθηκε στις 4  Δεκεμβρίου 2019.
11. ↑ . «wikiart.org/en/paul-ranson».
12. ↑ . «artnet.com/artists/paul-elie-ranson/biography».
13. ↑ . «connaissancedesarts.com/arts-expositions/le-beau-pour-tous-au-quotidien-qui-sont-les-peintres-nabis».
14. ↑  Jérémie Cerman, *L'Abbé Prout* de Paul Ranson, satire et théâtre de marionnettes chez les Nabis
15. ↑ . «arthive.com/artists/Paul\_Ranson».
16. ↑ . «peoplepill.com/people/paul-ranson».
17. ↑ . «universalis.fr/encyclopedie/paul-ranson/».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 88739572
* **Europeana**: agent/base/71579
* LCCN: n98028882
* ISNI: 0000 0001 1683 1739
* GND: 119341441
* SUDOC: 035350679
* BNF: cb131835951 (data)
* ULAN: 500029480
* MusicBrainz: 23b1a2bb-68ff-4f6f-8bca-24d2f115c77b
* NKC: mzk2002108097
* RKD: 65606

 |

 |